เร่งติดตั้งเครื่องสูบน้ำ เครื่องผลักดันน้ำ ช่วยเหลือพื้นที่น้ำท่วมในพื้นที่กรุงเทพมหานครและปริมณฑล
นายธเนศร์ สมบูรณ์ ผู้อำนวยการสำนักบริหารจัดการน้ำและอุทกวิทยา กล่าวถึงการบริหารจัดการน้ำของกรมชลประทานว่า ขณะนี้ 4 เขื่อนหลักยังสามารถรับปริมาณน้ำได้อีกกว่า  10,000 ล้าน ลบ.ม และขณะนี้ปริมาณฝนในภาคเหนือ ภาคกลาง ยังคงมีปริมาณน้ำน้อยกว่าปี 2554 และหลังจากนี้จะต้องติดตามสถานการณ์อย่างใกล้ชิด ทั้งนี้กรมชลประทาน จะพยายามตัดยอดน้ำเหนือที่ไหลลงสู่กรุงเทพมหานครและปริมณฑลให้หมด ส่วนพื้นที่เขตต่างๆ จะทำการระบายน้ำ ซึ่งรัฐมนตรีว่าการกระทรวงเกษตรและสหกรณ์ ได้กำชับกรมชลประทานระบายน้ำออกจากพื้นที่ทั้งด้านรอยต่อระหว่างกรุงเทพมหานคร เช่นพื้นที่กรุงเทพมหานครฝั่งตะวันออกในเขตลาดกระบีง มีนบุรี หนองจอก ที่มีบางพื้นที่น้ำท่วมขัง ที่ผ่านมาได้ติดตั้งเครื่องผลักดัน เพื่อช่วยเหลือพื้นที่ดังกล่าว ทำให้ปัจจุบันปริมาณน้ำที่เขตลาดกระบังลดลงต่อเนื่องอย่างไรก็ตาม กรมชลประทาน ได้ทำงานร่วมกับเขตกรุงเทพมหานคร และหน่วยงานที่เกี่ยวข้องประสานความร่วมมือกันต่อเนื่อง แต่ด้วยปริมาณฝนที่ตกลงมาเกินค่าเฉลี่ย ทำให้การระบายน้ำต้องใช้เวลา หากไม่มีฝนตกลงมาเพิ่มเติมภายใน 3-4 วัน จะสามารถพร่องน้ำในลำคลองได้หมด ยืนยันกรมชลประทานมีเครื่องมือ เครื่องสูบน้ำ พร้อมใช้งาน เพื่อเร่งระบายน้ำออกสู่ทะเลโดยเร็วที่สุด ทั้งนียังคงเฝ้าติดตามสถานการณ์อย่างใกล้ชิด